དེ། ཁྲག་བཤལ་ཉེས་པ་གསང་འཚོལ་བཞུགས་སོ།།
ན་མོམ་ཧཱ་གུ་ཎ་ཡེ། སྙིགས་མའི་སེམས་ཅན་མི་སྲུན་ཞེ་སྡང་ཚེ། ལས་
ངན་དབང་རྩལ་[ བཙན ] མཚོན་གྱི་བསྐལ་བ་དར།། རྨ་ཁྲག་ནང་འགྲིམས་
དོན་སྣོད་རྣག་གིས་ཟ།། སྐྱེ་འགྲོ་ཚེ་སྲོག་གཤིན་རྗེའི་ལག་ཏུ་གཏོད།། དེ་ཕྱིར་
ཨརྒ་ལྟོ་སྦྱོངས་གསང་བའི་སྨན།། ཟབ་ཁྱད་ཆེས་ཆེར་སྔོན་པ་འདི་བྱིན་གྱིས།།
མི་སྲོག་དུར་ནས་བླང་བ་ཅིས་མི་འཚལ།། འཁོར་ལོས་སྒྱུར་བའི་རྒྱལ་བོ་དུང་གི་
འབྲས།། ཤེལ་འདྲ་གངས་འདྲ་བཙུན་མོ་ཆ་རེ་ལ།། གླང་རོག་མྱུར་འཕིག་ཐུར་
རྒྱུག་ཟབ་ལག་ཅན།། བློན་པོ་འདི་བཞི་རྒྱལ་བོའི་སུམ་འགྱུར་བཏང།། ཨེ་དྲོའི་
རྟ་སྦྱངས་ནད་སྟོབས་རིག་པས་འཁྲུ།། བཞུ་ཤིག་[ བཤིག] སྦྱོང་བའི་གདམས་
པ་བླ་མེད་འདི།། ཤིན་ཏུ་ཟབ་ཕྱིར་སྙིང་གི་བུ་ལ་བསྟན།། གཙོ་བོ་དུར་བྱིད་སྔོན་
བུ་ཁྲོན་བུ་དང་།། གུར་གུམ་སྐྱུ་རུ་ར་དང་བ་ཤ་ཀ། ཚ་ལ་དུལ་མ་བུལ་ཏོག་གསེར་
མཚོ་མ།། སྨན་སྣ་བཟང་པོ་ཞིབ་བཏགས་ཐུན་བཟང་ལ།། ཕྱེ་མ་རིལ་བུ་གང་
འདོད་གནས་སྐབས་བསྟུན།། ཆུ་གྲང་ཕུལ་བཏང་ཕིག་[ ཕིགས] ན་ལྕག་གིས་
བསྐུལ།། སྐྱུག་ན་བསྲུང་ཞིང་མ་ཕིག་[ ཕིགས」བསྣན་ལ་སྦྱར།། ཤིན་ཏུ་ཟབ་པོ་
ཟུལ་བུམ་སྨན་མོ་ཆེ།། ཕྱག་ལེན་མ་ཚང་མེད་པའི་ཁྱད་ཆོས་ཡིན།། ཉེས་པ་རྣམ་
སྦྱོང་སྦྱོར་ལེགས་ཐིབ་ མཐེབ ] ཚིགས་ཙམ།། མཛེ་ཚྭ་( ཚ་) ལ་ཧོང་ལེན་སྟར་
བུ་རྣམས། ཐུན་རེ་ལྒ་སྐྱ་ཐུན་ཕྱེད་བུལ་ཏོག་གཉིས།། ཞིབ་བཏགས་རིལ་བུ་ཆུ་
སྐོལ་རྟ་ལ་སྐྱོན། རྒྱམ་ཚྭ་ཆུ་ལྕག་ལྟོ་སྦྱོངས་གྱིས་བཞིན་བྱ།། བྱང་ཁོག་ཁྲག་
བཤལ་གཡུ་ཐོག་མཁས་པའི་ལུགས།། ཤིན་ཏུ་ཟབ་པ་ཞལ་གྱི་གདམས་པ་ཡིན།།
དན་རོག་གསུམ་དང་ཐར་ནུར་[ ནུ] ཐེབ་ཙམ་གཉིས།། དུར་བྱིད་ཐེབ་ཙམ་རེ་

༄༅ །པོད་དང་པོ།
189
ལྕག་ཆུ་རྩ་གཉིས།། ལྕུམ་རྩ་མཆུ་སྙུང་སྔོན་པོ་ཐེབ་ཕྱེད་རེ།། ལྷོ་སྒ་སྟར་བུལ་བྱང་
བུལ་ཐུན་བཟང་རེ།། ཚྭ་ལ་དུལ་མ་ཐུར་མགོ་ཕྱེ་བ་གང།། གསང་བའི་སྨན་
མཆོག་དུང་གི་འབྲས་བུའི་སྙིང་།། རྩ་ལ་བབ་ཚེ་རྒྱམ་ཚྭ་ཚལ་[ མཚལ」 དཀར་
དང་།། བྱང་ཁྲ་སྡིག་སྲིན་བསྣན་ལ་རིལ་བུ་བྱ།། ཆུ་སྐོལ་ཕུལ་བཏང་ལག་ལེན་སྤྱི་
དང་མཚུངས།། འདི་ནི་གཡུ་ཐོག་མཁས་པའི་དབང་བོ་ལ།། ཡེ་ཤེས་མཁའ་འགྲོ་
དཔལ་ལྡན་ཕྲེང་བས་གནང་། བཀའ་རྒྱས་བཏབ་པས་བདག་གི་དཔལ་དུ་
བབས།། བྱང་ཁོག་ཁྲག་སྦྱོངས་འདི་འདྲ་གཞན་ན་མེད།། བདེན་སྔུན་[ རྫུན ]
ལག་ལེན་སྦྱོར་དང་སྙིང་གི་བུ།། ཟབ་ཁྱད་གནང་ན་དུར་[ བསྡུར ] ཅིག་སྨན་
ཆུང་ཚོ།། གསང་གཏམ་ཁྲོམ་ལ་མ་གྱེར་བསྐལ་བ་ཅན།། ཁོ་བོ་མཚུངས་མེད་གུ་
ཎའི་བཀའ་དྲིན་ལས།། རིགས་[ རིག ] བྱེད་གཞུང་གདམས་དུ་མའི་ལེགས་
བཤད་ལས།། ཉིང་ཁུའི་དཔེ་འདི་ཁྱེར་བདེ་ཟུར་དུ་བཀོལ།། དྲིན་དུ་ཚོགས་
[ ཚོར]ན་དམ་པའི་ངང་ཚུལ་དགེ། ལེགས་བྱས་བསོད་ནམས་འགྲོ་དྲུག་འདྲེན་
པ་ཡི། སྨོན་ལམ་ལ་ ་བརྩོན་རང་འདོད་མ་གོས་པ།། དྷརྨའི་མིང་ཅན་འགྲོ་ལ་
ཕན་བྱེད་ཤོག། ཨི་ཤྲཱི།།

190
༄༅ །།བྱེ་བ་རིང་བསྲེལ་པོད་གསུམ་མ།།